Amanda Chetwynd

Amanda G. Chetwynd PFHEA bụ onye Britain na-eme mgbakọ na mwepụ nakwa onye na-ahụ maka ọnụ ọgụgụ nke ngalaba ọkachamara ya bụ na combinatorics na ọnụ ọgụgụ mbara igwe. Ọ bụ Prọfesọ nke mgbakọ na mwepụ na ọnụ ọgụgụ na Provost maka ahụmịhe ụmụ akwụkwọ, kọleji na ọbá akwụkwọ na Mahadum Lancaster, nakwa onye òtù ndị isi nke Higher Education Academy . 

 Agụmakwụkwọ na Nnyocha 
Chetwynd nwetara nzere Ph.D. site na Mahadum Open n'afọ 1985. Anthony Hilton na Robin Wilson jikọrọ aka lekọta edemede ya, Edge-colourings of graphs. O mere nnyocha onye nwetarala nzere ọkankuzi ya na Mahadum Stockholm tupu ọ banye Mahadum Lancaster .  Ihe nchoputa na-amasị ya gụnyere graph theory, edge coloring, na Latin square na combinatorics, yana Nchịkọta ala na ndekọ ahụike.

 Nkwanye Ùgwù na Ije Ozi Ya 
N'afọ 2003, Chetwynd ritere ịbụ onye òtù National Teaching Fellowship na mmata ịdị mma nkuzi ya.  Ọ bụ osote onye isi oche nke London Mathematical Society n'afọ 2005, n'oge ọmụmụ mgbakọ na mwepụ na mahadum na-ebelata, ma siri n'ọ́kwá a gbaa gọọmentị UK ume ka ha gbochie ọdịda n'ọnụ ọgụ ahụ site n'inyetukwu ego maka agụmakwụkwọ mgbakọ na mwepụta.

 Akwụkwọ Ndị O Dere 
Chetwynd bụ onye dere, ya na Peter Diggle,   akwụkwọ ndị a: Discrete Mathematics (Modular Mathematics series, Arnold, 1995) na Statistics and Scientific Method: An Introduction for Students and Researchers (Oxford University Press, 2011).  Ya na Bob Burn bụ onye dere A Cascade of Numbers: An Introduction to Number Theory (Arnold, 1995). 

 Ebemsidee 

 Njikọ mpụga 

 Ihu mbụ
 Mbipụta Amanda Chetwynd ndị edepụtara na Google Scholar 

Otú:Mmadụ ndi di ndụ